# Извештај са интерног такмичења у потрази за новим талентима

# посластичарства

Посластичарство је права уметност, диван занат који, у времену које брише све пред собом, не сме да нестане. Управо из тог разлога већ трећу годину заредом“ Млади посластичар“ путује у потрази за новим талентима.

Након две успешне године, током којих је караван компаније „ Дијамант“ заједно са бренд амбасадором и светски признатим посластичарем Здравком Гавриловићем обишао стручне школе Србије и одржао радионице будућим посластичарима, ове године у трци за најбољег учествоваће ученици из Београда, Новог Сада, Новог Бечеја, Лесковца и ученици посластичарства из наше школе.

Након интерних радионица одабрани средњошколци учествоваће у финалном такмичењу у Београду средином марта. То је једно лепо дружење, стицање нових знања, размена идеја са вршњацима као и вредна новчана награда као подстицај за даље школовање или нешто друго.

Интерна радионица у нашој школи одржана је 23.01.2020. године. Такмичило се шест ученика у изради посластице – Панакота са кестеном у облику по сопственој креацији.

Прво место за финално такмичење добила је Ивана Новаков, ученица одељења //7, која је израдила посластицу у облику лабуда. На другом месту је Марија Пантић, ученица одељења ///6 која је израдила посластицу у облику срца и треће место добила је ученица Драгана Танасковић, ученица одељења //7 која је израдила посластицу у облику јежа.

У финале не иду Илија Николић, Дуња Мартић и Ивана Јанковић чији су радови само за нијансу били можда лошији .

Ученици 3-5 куварског смера и 1-7 конобарског смера су помогли у припремама и реализацији овог такмичења.

У организацији такмичења учествовали наставници Светлана Стојшић, ментор и организатор и наставници Синиша Наумовски, Виолета Добросављевић и Милан Радивојев.

Наставник посластичарства

Светлана Стојшић







































